APROBACIÓN DEFINITIVA DA ORDENANZA FISCAL REGULADORA DO I. C. I. O.
ADMINISTRACIÓN LOCAL — Municipal — Dozón (Ordenanzas e Regulamentos, 09/01/2019)

O Pleno do Concello de Dozón, en sesión ordinaria de data vinte e oito de decembro de 2018, acordou aprobar expresamente, con carácter definitivo, a redacción final da Ordenanza municipal reguladora do imposto de construcións, instalacións e obras, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. No uso das facultades concedidas polos artigos 133.2 y 142 da Constitución e 106 de la Lei 7/85, de 2 de abril, reguladora de las bases do réxime local, e dos artigos 15.1 e 59.2 do texto refundido da Lei reguladora das facendas locais (TRLFL) aprobado polo Real Decreto Lexislativo 2/2004, de 5 de marzo, este Concello establece o Imposto sobre construcións, instalacións e obras, que se rexerá polo disposto no devandito TRLFL e pola presente Ordenanza fiscal.1.- Constitúeo a realización no termo municipal de Dozón, de calquera construción, instalación ou obra para a que se esixa a obtención da correspondente licenza de obras ou urbanística, se houbese obtido ou non a devandita licenza, ou para a que se esixa a presentación de comunicación previa ou declaración responsable, se houbesen presentado ou non, sempre que a expedición da licenza ou a actividade de control corresponda a este Concello.2.-A estes efectos enténdese por construción, instalación ou obra as seguintes: a) Construción de toda clase de edificacións e instalacións de nova planta. b) Derrubamentos. c) Obras que afecten ó interior ou exterior dos edificios. d) Alienacións e rasantes. e) As de fontanería e da rede de sumidoiros. f) As que se realicen en cemiterios. g) Calquera outra construción, instalación ou obra que precise licenza de obra o urbanística; ou a presentación de declaración responsable ou comunicación previa.3.- Quedan tamén incluídas no feito impoñible do imposto, as construcións, instalacións e obras que se realicen en cumprimento dunha orde de execución municipal ou aqueloutras que requiran a previa existencia dun acordo aprobatorio ou dunha concesión. Nestes supostos a licenza aludida no apartado 1, considerarase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo ó interesado.1.- Son suxeitos pasivos deste imposto a título de contribuíntes as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria, que sexan donos das construcións, instalacións ou obras, sexan ou non propietarios do inmoble, sobre o que se realicen aquelas. Ós efectos deste punto, terán a consideración de donos das construcións instalacións ou obras quen soporten os gastos ou custos que comporte a súa realización.2.- Teñen a consideración de suxeitos pasivos substitutos do contribuínte, no caso de que a construción, instalación ou obra non sexa realizada polo suxeito pasivo contribuínte, aqueles que presenten a comunicación previa ou declaración responsable ou que soliciten as correspondentes licenza ou realicen as construcións, instalacións ou obras.3.- O substituto poderá esixir do contribuínte o importe da cota tributaria satisfeita. Están exentas deste imposto as construcións, instalacións e obras das que sexa dono o Estado, as Comunidades Autónomas ou as Entidades Locais que, estando suxeitas ó mesmo, vaian ser directamente destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por Organismos Autónomos, tanto se se trata de obras de inversión nova como de conservación. A base impoñible do imposto está constituída polo custe real e efectivo da construción, instalación ou obra, e se entende por tal, a estes efectos, o custe da execución material daquela. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios profesionais, o beneficio empresarial do contratista nin calquera outro concepto que non integre, estritamente, o custe da execución material. A cota íntegra deste imposto será o resultado de aplicarlle á base impoñible o tipo de gravame do 3%. A cota líquida do Imposto será, no seu caso, o resultado de aplicar á cota as bonificacións que se establecen no artigo 7 desta Ordenanza.1.- Establécese unha bonificación de ata o 95% para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aquelas construcións, instalacións ou obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalacións sempre e cando implique creación de emprego. Esta bonificación, que terá carácter rogado, poderá solicitarse mediante o modelo normalizado que estableza o Concello. Unha vez presentada a solicitude, instruirase o procedemento e polo persoal técnico do Concello formularase informe-proposta de resolución para a adopción pola Xunta de Goberno do acordo de declaración de interese ou utilidade municipal. A tal fin, o Concello realizará de oficio todas as actuacións precisas para a comprobación dos estremos expostos ao respecto desta bonificación.2.- Establécese unha bonificación do 30% a favor das construcións, instalacións ou obras declaradas como Vivendas de Protección Oficial ou Autonómica polo Instituto Galego da Vivenda e Solo. Para o desfrute da mesma, o suxeito pasivo deberá aportar, no momento previo á retirada da licenza, a cédula de cualificación provisional como Vivenda de Protexida emitida polo Instituto Galego da Vivenda e Solo. As solicitudes de bonificacións dos apartados 1 e 2 deste artigo deberán presentarse coincidindo coa solicitude da correspondente licenza ou coa presentación da comunicación previa ou declaración responsable. As bonificacións aplicarase tamén sobre a cota integra do imposto sendo incompatibles unhas con outras.1.- O imposto devéngase no momento de iniciarse a construción, instalación ou obra, aínda que non se teña presentado unha comunicación previa ou declaración responsable ou non se obtivera a correspondente licenza, no seu caso.2.- Ós efectos deste imposto, entenderanse iniciadas as construcións, instalacións ou obras, salvo proba en contrario: 1.- Cando se conceda a licenza preceptiva practicarase unha liquidación provisional, determinándose a base impoñible en función do orzamento presentado polos interesados, sempre que este fose visado polo colexio oficial correspondente, noutro caso, a base impoñible será determinada polos técnicos municipais, de acordo co custe estimado do proxecto. Esixirase o importe en concepto de depósito previo e como resultado da liquidación definitiva.2.- Os suxeitos pasivos están obrigados a aboar a liquidación en calquera entidade colaboradora autorizada, previamente á retirada da licenza concedida, e, en todo caso, dentro do prazo máximo dun mes contado a partir do momento en que se inicie a construción, instalación ou obra, incluso cando non se solicitara, concedera ou denegara aínda dita licenza, sen que o pago realizado conleve ningún tipo de presunción ou acto declarativo de dereitos a favor daqueles.3.- O pago da liquidación presentada terá carácter provisional e será a conta da liquidación definitiva que se practique unha vez terminadas as construcións, instalación ou obras.4.- Cando se modifique o proxecto da construción, instalación ou obra e houbese incremento do presuposto, unha vez aceptada a modificación pola Administración municipal, os suxeitos pasivos deberán aboar liquidación complementaria pola diferenza entre o presuposto inicial e o modificado con suxeición ós prazos, requisitos e efectos indicados nos apartados anteriores. A recadación e inspección do tributo realizarase de acordo co previsto na Lei Xeral Tributaria, Regulamento Xeral de Recadación, demais Leis do Estado reguladoras da materia e disposicións ditadas para o seu desenrolo, así como na Ordenanza Fiscal Xeral de Xestión, Recadación e Inspección deste Concello. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, de 17 de decembro, Xeral Tributaria e nas disposición que a complementen e desenvolvan. A partir da entrada en vigor desta ordenanza queda derrogada a anterior reguladora do Imposto sobre Construcións, Instalacións e Obras. As modificacións producidas pola Lei de Presupostos Xerais do Estado ou outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. A presente Ordenanza, unha vez aprobada de maneira definitiva e publicado integramente o seu texto no Boletín Oficial da Provincia, entrará en vigor o 1 de xaneiro de 2019 e aplicarase mentres non se acorde a súa modificación ou derrogación. Contra esta ordenanza poderase interpoñer recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso- Administrativo, no prazo de 2 meses. En Dozón, a 3 de decembro de 2019. O alcalde Adolfo Campos Panadeiros